ເຈົ້າໜ້າທີ່ ກຊ ຕ່າງປະເທດ ສຫລ ຖືກຟ້ອງ ຍ້ອນໃຫ້ການເທັດ ແລະຮັບຂອງຂວັນ ຈາກ ສາຍລັບຈີນ
ນາງ Candace Marie Claiborne ຈະປະເຊີນໜ້າກັບ ໂທດຈຳຄຸກເຖິງ 25 ປີ ຖ້າຫາກຖືກພົບເຫັນວ່າ ມີຄວາມຜິດ.
ພະນັກງານ ທີ່ເຮັດວຽກມາເປັນເວລາດົນນານຄົນນຶ່ງ ຂອງກະຊວງການຕ່າງປະເທດ ໄດ້ຖືກຈັບກຸມ ແລະ ຖືກຟ້ອງ ໃນຖານໃຫ້ການເທັດ ຕໍ່ບັນດານັກສືບສວນສອບສວນ ກ່ຽວກັບການຕິດຕໍ່ຫຼາຍຄັ້ງ ແລະຂອງຂວັນທີ່ນາງໄດ້ຮັບ ຈາກພວກສາຍລັບຂອງຈີນ ກະຊວງຍຸຕິທຳ ກ່າວວ່າ ນາງ Candace Marie Claiborne ໄດ້ໃຫ້ການຕໍ່ຜູ້ພິພາກ ສາລັດຖະບານກາງ ວ່າ ນາງບໍ່ມີຄວາມຜິດ ນາງ Claiborne ໄດ້ເຮັດວຽກ ຢູ່ຫ້ອງການປົກຄອງພິເສດ ຂອງ ກະຊວງການຕ່າງ ປະເທດ ມາຕັ້ງແຕ່ປີ 1999 ນາງໄດ້ຮັບອະນຸຍາດໃຫ້ເກັບກຳຂໍ້ມູນລັບຂັ້ນສູງສຸດ ແລະ ໄດ້ໄປປະຈຳການຢູ່ຕາມສະຖານທູດ ແລະກົງສຸນຕ່າງໆທີ່ນະຄອນ Baghdad, Khartoum, ຊຽງໄຮ້ ແລະ ປັກກິ່ງ ບັນດາໄອຍະການ ກ່າວຫາວ່າ ພວກເຈົ້າໜ້າທີ່ຂອງຈີນ ໄດ້ຊື້ຈ້າງຈອບອອຍ ນາງ Claiborne ດ້ວຍຂອງຂວັນ ເປັນມູນຄ່າຫຼາຍໝື່ນໂດລາ ທີ່ລວມມີເງິນສົດ ຄອມພິວເຕີ ການລ້ຽງອາຫານ ການເດີນທາງ ແລະ ບ່ອນພັກອາໄສ ຫຼື ອາພາດເມັນ ໃນເວລາ ນາງໄດ້ໄປປະຈຳການຢູ່ທີ່ນັ້ນ ບັນດາໄອຍະການ ກ່າວອີກວ່າ ໃນການແລກປ່ຽນເອົາເງິນສົດ ສາຍລັບຂອງຈີນ ໄດ້ ຂໍໃຫ້ນາງ Claiborne ມອບຂໍ້ມູນ ການວິເຄາະພາຍໃນ ຂອງລັດຖະບານສະຫະລັດ ກ່ຽວກັບກອງປະຊຸມເສດຖະກິດ ລະຫວ່າງ ສະຫະລັດ ແລະ ຈີນ ນາງ Claiborne ໄດ້ຖືກກ່າວຫາວ່າ ບໍ່ໄດ້ບອກ ເຈົ້າໜ້າທີ່ອົງການສັນຕິບານກາງ ຫຼື FBI ກ່ຽວກັບ ການຕິດຕໍ່ຂອງນາງ ກັບພວກສາຍລັບຂອງຈີນ ຊຶ່ງເປັນຂໍ້ບັງຄັບ ໃນ ການທີ່ຈະໄດ້ຮັບອະນຸຍາດ ໃຫ້ເກັບກຳຂໍ້ມູນລັບຂັ້ນສູງ ແລະ ຂັດຂວາງ ໃນອັນທີ່ ກະຊວງຍຸຕິທຳເອີ້ນວ່າ ບັນດາເຈົ້າໜ້າທີ່ກະຊວງຍຸຕິທຳ ກ່າວວ່າ ນາງ Claiborneແລະວ່າ ພະນັກງານຂອງລັດຖະບານສະຫະລັດທັງຫຼາຍ ຈະຕ້ອງຮັບຜິດຊອບ ຖ້າພວກເຂົາ ບໍ່ໄດ້ປະຕິບັດໜ້າທີ່ຢ່າງສົມກຽດ ໃນຄວາມໄວ້ ເນື້ອເຊື່ອໃຈທີ່ໄດ້ມອບໝາຍ ໃຫ້ແກ່ພວກເຂົາເຈົ້ານັ້ນ ນາງ Claiborne ຈະປະເຊີນໜ້າກັບ ໂທດຈຳຄຸກເຖິງ 25 ປີ ຖ້າພົບເຫັນວ່າມີຄວາມຜິດ